**Zmluva o poskytnutí služby**

uzavretá podľa § 269 ods. 2. zákona č. 513/1991 Zb. a nasl. Obchodného zákonníka a § 3 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi týmito zmluvnými stranami (ďalej len *„zmluva“*)

**Čl. I.**

**Zmluvné strany**

**1. Objednávateľ: Nitriansky samosprávny kraj**

Rázusova 2A , 949 01 Nitra

Zastúpený: **doc. Ing. Milanom Belicom, PhD.,** predsedom

IČO:37861298

DIČ:2021611999

Bankové spojenie: Štátna pokladnica

IBAN: SK35 8180 0000 0070 0031 5530

(objednávateľ nie je platcom DPH)

(ďalej len *„objednávateľ****“***)

**2. Poskytovateľ:**

Zastúpený:

IČO:

DIČ:

Bankové spojenie:

IBAN:

Zaregistrovaný v Obchodnom registri Okresného súdu , oddiel , vložka číslo 2081/B

(poskytovateľ je platcom DPH)

(ďalej len *„poskytovateľ****“***)

**Čl. II.**

**Preambula**

Objednávateľ na obstaranie predmetu tejto zmluvy použil postup verejného obstarávania – zákazku v zmysle ustanovenia § 112 zákona č. 343/2015 Z. z. o verejnom obstarávaní a o zmene a doplnení niektorých zákonov medzi týmito zmluvnými stranami.

**Čl. III.**

**Predmet zmluvy**

1. Predmetom tejto zmluvy je záväzok poskytovateľa v prospech objednávateľa poskytovať službu servisnej podpory pre programové vybavenie **–** informačný systémpre potreby NSK, počas obdobia 36 mesiacov odo dňa nadobudnutia účinnosti tejto zmluvy. Predmetom zmluvy je povinnosť objednávateľa zaplatiť za poskytnuté servisné služby cenu dohodnutú v Čl. VI. tejto zmluvy.
2. Predmetom zmluvy je poskytovanie nasledovných služieb: **„Softvér ako služba informačného systému verejnej správy - Register povolení“ – pre zdravotníctvo a humánnu farmáciu“**

3. Nitriansky samosprávny kraj ako orgán verejnej moci vykonáva prenesený výkon štátnej správy v súlade so zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov a zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov.

Cieľom obstarávanej služby je zabezpečiť softvér a súvisiace služby pre efektívne plnenie uvedených povinností. Primárne sa jedná o systém pre správu dát súvisiacich s preneseným výkonom štátnej správy na odbore zdravotníctva a na úseku lekára NSK.

4. Systém musí poskytovať množinu aplikácií:

* pre pracovníkov úradu samosprávneho kraja
* pre poskytovateľov zdravotnej starostlivosti, vrátane prevádzkovateľov lekárenskej starostlivosti
* pre občanov (zverejňovanie na webovom portáli)

5.Systém musí obsahovať jednotlivé požiadavky:

***5.1Technologické požiadavky***

* systém musí byť vytvorený vo forme webových aplikácií s centrálnym úložiskom dát,
* musí byť použiteľný prostredníctvom ľubovoľného bežne dostupného webového prehliadača,
* dátové štruktúry a rozhrania musia byť v súlade so štandardami pre informačné systémy verejnej správy a so štandardami zdravotníckej informatiky,
* musí využívať oficiálne číselníky pre ISVS a číselníky zdravotníckej informatiky,
* musí komunikovať s inými systémami prostredníctvom webových služieb a XML správ,
* musí obsahovať priebežne aktualizovanú databázu ulíc pre potreby určovania zdravotných obvodov,
* bezpečnosť údajov v systéme musí byť zaručená použitím prihlasovacích mien a prístupových práv,
* komunikácia medzi serverom a klientom musí byť šifrovaná pomocou protokolu SSL.

***5.2Prevádzkové požiadavky***

Systém musí byť poskytovaný formou služby (Software as a Service) za mesačnú paušálnu úhradu, ktorá zahŕňa:

* prístup k službe pre neobmedzený počet používateľov
* priebežné doplňovanie systému o legislatívne zmeny a nové funkcie na základe požiadaviek VÚC,
* helpdesk pre všetkých používateľov dostupný v pracovných dňoch 7:30-16:00 hod. e‑mailom aj telefonicky.

***5.3Funkčné požiadavky - pracovníci úradu samosprávneho kraja***

Systém musí z pohľadu pracovníkov úradu samosprávneho kraja poskytovať túto funkcionalitu:

* vedenie registrov povolení v zmysle zákonov č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov a č. 362/2011 Z. z. o liekoch a zdravotníckych pomôckach a o zmene a doplnení niektorých zákonov.
* pomôcok v rozsahu zákonov č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia,  a o úhradách za služby súvisiace s poskytovaním zdravotnej starostlivosti,   
  č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov,   
  č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, č. 362/2011 Z. z. o liekoch a zdravotných pomôckach, a o zmene a doplnení niektorých zákonov, č. 153/2013 Z. z. o národnom zdravotníckom informačnom systéme, a o zmene a doplnení niektorých zákonov, vyhlášky č. 84/2016 Ministerstva zdravotníctva Slovenskej republiky, ktorou sa ustanovujú určujúce znaky jednotlivých druhov zdravotníckych zariadení, Nariadenie vlády Slovenskej republiky   
  č. 640/2008 Z.z. o verejnej minimálnej sieti poskytovateľov zdravotnej starostlivosti v ich aktuálnom znení,
* evidencia ďalších údajov o poskytovateľoch: kontaktné informácie vrátane e-mailov, poznámky, slúžiaci lekári a sestry, GPS súradnice miesta prevádzky, informácie o poplatkoch v procese povoľovacieho konania, nájomné a vlastnícke zmluvy k priestorom prevádzky,
* zobrazovanie, vyhľadávanie a triedenie zoznamov a detailov zdravotníckych zariadení, poskytovateľov/prevádzkovateľov podľa rôznych kritérií alebo v režime fulltext,
* vytváranie štatistík na požiadanie z dát vedených v informačnom systéme a nástrojov,
* prepínanie zobrazenia medzi „všetky zariadenia poskytovateľa/prevádzkovateľa“ a „poskytovateľ/prevádzkovateľ daného zariadenia“,
* hierarchické usporiadanie ambulantných zariadení v rámci polikliniky alebo nemocnice,
* zobrazovanie kódov poskytovateľov pridelených Úradom pre dohľad nad zdravotnou starostlivosťou pri odborných zameraniach zariadení,
* evidencia, vyhľadávanie a upravovanie neprítomností nahlásených poskytovateľmi zdravotnej starostlivosti (minimálne v tvare: nahlásené za posledných X dní, aktuálne a budúce neprítomnosti, všetky neprítomnosti) a to vrátane upozornenia na zle vyplnené hlásenia,
* evidencia, vyhľadávanie a upravovanie prekážok v prevádzkovaní lekární nahlásených prevádzkovateľmi (minimálne v tvare: nahlásené za posledných X dní, aktuálne a budúce prekážky, všetky prekážky),
* evidencia zdravotných obvodov v štruktúre okres, obec, ulica, časť ulice vrátane aktualizovanej databázy ulíc, s upozorňovaním na obvody bez pridelených poskytovateľov a obvody s pridelenými poskytovateľmi so zrušeným povolením,
* možnosť zadávania rozsahu prideleného zdravotného obvodu vymenovaním ulíc pri zdravotníckom zariadení,
* možnosť priradenia zdravotníckeho zariadenia k obci, ulici alebo časti ulice,
* evidencia ordinačných hodín ambulantných zdravotníckych zariadení, vrátane ich histórie,
* schvaľovanie ordinačných hodín na základe elektronických aj listinných žiadostí poskytovateľov vrátane e-mailovej notifikácie žiadateľa o stave procesu schvaľovania,
* automatická kalkulácia ordinačného času a lekárskeho úväzku v schvaľovaných ordinačných hodinách,
* evidencia prevádzkových časov lekární a výdajní, vrátane ich histórie,
* schvaľovanie prevádzkových časov na základe elektronických aj listinných žiadostí prevádzkovateľov vrátane e-mailovej notifikácie žiadateľa o stave procesu schvaľovania,
* vytváranie, schvaľovanie, evidencia a rozposielanie rozpisov zabezpečenia ambulantnej pohotovostnej služby vrátane upozorňovania na predchádzajúce služby alebo dovolenky pri zadávaných poskytovateľoch,
* rozposielanie e-mailových notifikácií o schválených rozpisoch ambulantnej pohotovostnej služby organizátorom a slúžiacim poskytovateľom zdravotnej starostlivosti a lekárom v momente schválenia rozpisu a 2 dni pred službou,
* vytváranie, evidencia a rozposielanie rozpisov zabezpečenia lekárenskej pohotovostnej služby,
* rozposielanie e-mailových notifikácií o schválených rozpisoch lekárenskej pohotovostnej služby všetkým lekárňam v spádovom území, príslušným organizátorom ambulantnej pohotovostnej služby v momente schválenia rozpisu,
* zber a sumarizácia ročných hlásení o spotrebe omamných a psychotropných látok s exportom pre Ministerstvo zdravotníctva SR vrátane aktualizácie zoznamov a prepočítavacích koeficientov liekov a látok s obsahom omamných a psychotropných látok (OPL),
* možnosť drill-down analýzy v hláseniach OPL podľa konkrétnej bázy OPL alebo lieku,
* zobrazovanie mimoriadnych oznamov ŠÚKL o stiahnutí liekov alebo zdravotníckych pomôcok z trhu a ich rozposielanie všetkým poskytovateľom/prevádzkovateľom do 30 minút od zverejnenia,
* evidencia a vybavovanie podnetov a sťažností voči poskytovateľom/prevádzkovateľom vrátane automatického upozorňovania na predchádzajúce podnety a sťažnosti voči poskytovateľovi,
* rozposielanie e-mailových správ s prílohami všetkým poskytovateľom alebo prevádzkovateľom s platným povolením alebo ich zoznamu na základe vyhľadávania podľa rôznych kritérií,
* opakované zasielanie adresátom, ktorí nepotvrdili prijatie,
* možnosť dopĺňania adresátov na základe „autocomplete“ zadávania mena odborného zástupcu alebo názvu poskytovateľa,
* tlačové zostavy minimálne v rozsahu:
  + rozhodnutie o povolení (všetky druhy),
  + vyznačenie zmeny v povolení,
  + určenie zdravotného obvodu,
  + schválené ordinačné hodiny,
  + rozpis zabezpečenia poskytovania ambulantnej pohotovostnej služby,
  + schválený prevádzkový čas,
  + rozpis zabezpečenia lekárenskej pohotovostnej služby,
* štatistiky s možnosťou tlače minimálne v rozsahu:
  + lekárske úväzky v kraji podľa odborných zameraní a podľa okresov,
  + poskytovatelia podľa formy podnikania,
  + štatistika zastúpenia odborných zástupcov zdravotníckych zariadení vo vekových kategóriách rozdelená podľa okresov s možnosťou výberu odborných zameraní,
  + štatistika zastúpenia odborných zástupcov zdravotníckych zariadení vo vekových kategóriách rozdelená podľa okresov s možnosťou výberu odborných zameraní - výsledky zoskupené podľa špecializačného odboru odborného zástupcu,
  + štatistika zastúpenia odborných zástupcov vo vekových kategóriách rozdelená podľa druhu zdravotníckeho zariadenia a podľa okresov - pre všeobecnú ambulantnú starostlivosť pre dospelých, všeobecnú ambulantnú starostlivosť pre deti a dorast, špecializovanú gynekologickú ambulantnú starostlivosť a špecializovanú zubno-lekársku ambulantnú starostlivosť,
  + zmeny a vydania povolení v kraji za konkrétny rok rozdelené po okresoch a po mesiacoch,
  + štatistika účasti poskytovateľov na službách konkrétneho druhu ambulantnej pohotovostnej služby (APS) v priebehu zvoleného roka rozdelená podľa zariadení APS a podľa mesiacov v rámci roka, vrátane prehľadu poskytovateľov, ktorí v priebehu daného roka APS neslúžili,
  + štatistika ambulancií a miest prevádzky v rámci okresov a celého kraja, osobitne počty všeobecných ambulancií pre dospelých a pre deti a dorast, a špecializovaných gynekologických a stomatologických ambulancií a osobitne počty všetkých špecializovaných ambulancií podľa odborného zamerania,
  + štatistika rozdelenia zdravotných obvodov medzi poskytovateľov usporiadaná po okresoch - pri každom poskytovateľovi počet ulíc/obcí jemu prideleného obvodu,
  + ročná štatistika podnetov: počet podaní a počet vybavených podaní, pričom zobrazí podiely rôznych spôsobov vybavenia, podiely rôznych druhov podaní a množstvá podaní odstúpených na iné inštitúcie, zároveň aj počet prijatých a počet vybavených podnetov pre každý mesiac v roku,
  + ročná štatistika schvaľovania ordinačných hodín, ktorá vyhodnocuje počet žiadostí; počet schválených žiadostí, ktoré obsahujú poplatok za prednostné poskytnutie zdravotnej starostlivosti, ak je taký schválený; počet schválených žiadostí, ktoré obsahujú práve v 1 dni ordinačné hodiny po 12:00; počet schválených žiadostí, ktoré obsahujú v 2 a viac dňoch ordinačné hodiny po 12:00; podiel schválených s 2 a viac dňami popoludní na všetkých schválených ordinačných hodinách; prehľad po mesiacoch, štvrťrokoch, polrokoch a za celý rok,
  + štatistika nových rozhodnutí pre fyzické a právnické osoby (nové rozhodnutie, vyznačenie zmeny novým rozhodnutím),
  + štatistika doručenia cenníka všetkých zdravotných výkonov podľa § 79 ods. 1 písm. g) a zoznamu zdravotných výkonov a služieb, pri ktorých možno požadovať úhradu podľa § 79 ods. 1 písm. zv) zákona č. 578/2004 Z. z. o poskytovateľoch, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov,
  + štatistika priradených kódov poskytovateľov,
  + štatistika vybraných druhov ambulancií podľa veku odborného zástupcu,
  + štatistika lekární a výdajní zdravotníckych pomôcok v rámci okresov a celého kraja rozdelená podľa typu lekárne, s medzisúčtami pre lekárne a pre výdajne zdravotníckych pomôcok,
* nástroje minimálne v rozsahu
  + generovanie zoznamov zariadení na základe výsledkov vyhľadávania vo formáte XLS (s osobnými údajmi aj bez osobných údajov),
  + generovanie e-mailových distribučných zoznamov vo formáte vCard na základe výsledkov vyhľadávania,
  + zobrazovanie polohy zariadení na mape na základe výsledkov vyhľadávania,
  + kontrola nájomných zmlúv zariadení,
  + kontrola správnosti vyplnenia ulíc a miest,
  + kontrola správnosti vyplnenia údajov registra povolení,
  + kontrola nepriradených zdravotných obvodov,
  + zobrazenie obsahu číselníkov,
  + kontrola správnosti údajov pre export do NCZI,
  + kontrola existencie odborného zástupcu v inom zdravotníckom zariadení v rámci SR,
  + lokálna kópia registra právnických osôb (len poskytovatelia zdravotnej starostlivosti) – aktualizácia registra,
  + kontrola „exspirácie“ náhradných odborných zástupcov,
  + kontrola lekární s dočasne pozastavenou činnosťou,
* všetky vyššie uvedené funkcionality musia byť dostupné aj pre zariadenia povolené Ministerstvom zdravotníctva Slovenskej republiky (ich aktualizáciu zabezpečí dodávateľ systému),

***5.4.Funkčné požiadavky - poskytovatelia zdravotnej starostlivosti***

Systém musí z pohľadu poskytovateľov zdravotnej starostlivosti poskytovať tieto funkcionality:

* webová aplikácia v responzívnom dizajne,
* možnosť kontroly evidovaných údajov,
* možnosť aktualizácie kontaktných údajov verejných aj určených len pre potreby VÚC,
* možnosť doplnenia doplnkových informácií, ktoré budú pri zariadení zverejnené na internete (môže slúžiť pre marketingové účely),
* nahlasovanie neprítomnosť v ambulancii,
* prezeranie schválených ordinačných hodín,
* možnosť žiadať o schválenie nových ordinačných hodín,
* oznamovanie spôsobu zabezpečenia služieb APS,
* zobrazovanie mimoriadnych oznamov ŠÚKL o liekoch a zdravotníckych pomôckach,
* zobrazovanie oznamov z VÚC,
* upozorňovanie na nedoriešené problémy, napr. chýbajúce kódy PZS.

***5.5.Funkčné požiadavky - prevádzkovatelia lekární a výdajní zdravotníckych pomôcok a ortopedicko-protetických pomôcok***

Systém musí z pohľadu prevádzkovateľov lekární a výdajní poskytovať tieto funkcionality:

* webová aplikácia v responzívnom dizajne,
* možnosť kontroly evidovaných údajov,
* možnosť aktualizácie kontaktných údajov verejných aj určených len pre potreby VÚC,
* možnosť doplnenia doplnkových informácií, ktoré budú pri zariadení zverejnené na internete (môže slúžiť pre reklamné účely),
* prezeranie schválených prevádzkových časov,
* možnosť žiadať o schválenie nového prevádzkového času
* nahlasovanie prekážky v prevádzkovaní,
* vypĺňanie a odosielanie Hlásenie o spotrebe omamných a psychotropných látok,
* zobrazovanie mimoriadnych oznamov ŠÚKL o liekoch a zdravotníckych pomôckach,
* zobrazovanie oznamov z VÚC,
* upozorňovanie na nedoriešené problémy, napr. chýbajúce kódy PZS.

***5.6.Funkčné požiadavky – integrácia na iné orgány verejnej moci a registre***

Systém musí z pohľadu integrácií na iné informačné systémy poskytovať túto funkcionalitu:

* NCZI: export údajov o povoleniach a zariadeniach podľa štandardov pre zdravotnícku informatiku,
* ÚDZS:
  + export údajov o povoleniach a zariadeniach podľa štandardov pre zdravotnícku informatiku,
  + import údajov o pridelených kódoch PZS,
* MZ SR:
  + import všetkých údajov z registra povolení MZ SR,
  + export sumárnych hlásení o spotrebe omamných a psychotropných látok,
* ŠÚ SR (Register právnických osôb - RPO),
  + vyhľadávanie údajov o poskytovateľoch v RPO,
  + generovanie IPO/IČO pre novovzniknuté právnické osoby (aj fyzické osoby – podnikatelia),
  + zápis fyzických osôb – podnikateľov do RPO,
* Sociálna poisťovňa: export údajov o zmenách v povolení fyzických osôb,
* ŠÚKL:
  + import zoznamu liekov s obsahom omamných a psychotropných látok,
  + import mimoriadnych oznamov,
* MV SR (Register adries): využitie adresných bodov pri vypĺňaní adries a zostavovaní zdravotných obvodov.

***5.7.Funkčné požiadavky – zverejňovanie informácií pre občanov***

Pre potreby zverejňovania údajov na webovom sídle samosprávneho kraja musí systém poskytovať na požiadanie tieto údaje vo formáte XML:

* zoznam poskytovateľov a ich zdravotníckych zariadení, vrátane zariadení lekárenskej starostlivosti,
* zoznam zrušených lekární,
* zoznam pohotovostných lekární a rozpisov LPS (vrátane PDF),
* zoznam rozpisov APS (vrátane PDF),
* zoznam zdravotných obvodov,
* obsahy číselníkov,
* mimoriadne oznamy ŠÚKL.

Podrobnú špecifikáciu exportov obdrží úspešný uchádzač.

***5.8.Integrácie na ostatné systémy verejnej správy***

Systém musí byť integrovaný na iné systémy verejnej správy:

* poskytovanie údajov do NCZI
* poskytovanie údajov do ÚDZS
* prijímanie údajov z ÚDZS (spárované KPZS)
* generovanie IPO/IČO a zápis fyzických osôb do RPO (ŠÚSR)
* prijímanie údajov z RPO
* prijímanie údajov z Registra adries (MV SR)
* prijímanie mimoriadnych oznamov zo ŠÚKL
* sumarizácia a zasielanie hlásení OPL na MZ SR

**Čl. IV.**

**Podmienky plnenia**

1. Miesto plnenia je: Úrad Nitrianskeho samosprávneho kraja, Rázusova 2A, 949 01 Nitra.

2. Poskytovateľ sa zaväzuje, že spolu s predmetom plnenia odovzdá objednávateľovi všetky potrebné doklady.

3. K zabezpečeniu súčinnosti a k bližšiemu vykonávaniu ustanovení tejto zmluvy, operatívnemu riešeniu problémov vznikajúcich pri plnení predmetu tejto zmluvy určili účastníci zmluvy svojich zodpovedných zástupcov.

Za objednávateľa:

- za technickú stránku: Ing. Agnesa Čechová, 037/6922 998, agnesa.cechova@unsk.sk

- za odbor zdravotníctva: Mgr. Jana Pišojová, 037/6922 987, jana.pisojova@unsk.sk

Za poskytovateľa:

**Čl. V.**

**Lehota dodania**

Poskytovateľ sa zaväzuje predmet plnenia uvedený v Čl. III. tejto zmluvy dodať najneskôr do 60 dní od účinnosti zmluvy a priebežne plniť počas obdobia 36 mesiacov od termínu akceptovaného odovzdania predmetu zmluvy.

**Čl. VI.**

**Cena a platobné podmienky**

1. Dohodnutá cena za službu, t. j. za činnosti označené v Čl. III. tejto zmluvy je stanovená nasledovne:

|  |  |  |  |  |  |
| --- | --- | --- | --- | --- | --- |
| **Služba** | **Počet jednotiek** | **Jednotková cena cez DPH** | **Cena bez DPH v EUR** | **DPH v EUR** | **Cena s DPH v EUR** |
| Softvér ako služba informačného systému verejnej správy - Register povolení“ – pre zdravotníctvo a humánnu farmáciu | 1 |  |  |  |  |
| Celkom | **36** |  |  |  |  |
| Mesačne | 1 |  |  |  |  |

1. Cena za službu bude zo strany Objednávateľa uhradená na základe daňových dokladov - jednotlivých faktúr, ktoré Poskytovateľ vystaví a odošle Objednávateľovi priebežne mesačne počas platnosti zmluvy. Lehota splatnosti faktúry je 30 dní odo dňa doručenia faktúry do podateľne objednávateľa.
2. Ak faktúra bude obsahovať nesprávne cenové a iné údaje alebo faktúra nebude obsahovať všetky údaje a náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, je objednávateľ oprávnený ju vrátiť na opravu alebo doplnenie poskytovateľovi, čím sa preruší lehota splatnosti takto vrátenej faktúry a nová lehota splatnosti začína plynúť odo dňa doručenia opravenej alebo doplnenej faktúry do podateľne objednávateľa.

**Čl. VII.**

**Udelenie licencie**

1. Poskytovateľ udeľuje objednávateľovi nevýhradné, neprevoditeľné, územne neobmedzené, časovo obmedzené po dobu platnosti tejto zmluvy, právo na používanie poskytovaného softvéru v rozsahu súvisiacom s preneseným výkonom štátnej správy na odbore zdravotníctva a úseku lekára NSK v súlade so zákonom č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov a zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v prostredí objednávateľa.

1. Objednávateľ, ako nadobúdateľ licencie, je povinný chrániť dodaný softvér ako celok, ako aj jeho jednotlivé časti pred neoprávneným užívaním a nie je bez predchádzajúceho písomného súhlasu poskytovateľa, ako poskytovateľa licencie oprávnený:

* predať alebo iným spôsobom sprístupniť dodaný softvér tretej osobe (za neoprávnené sprístupnenie sa nepovažuje sprístupnenie osobám vykonávajúcim poskytovanie zdravotnej starostlivosti a prevádzkovateľov lekárenskej starostlivosti pre objednávateľa, ako verejného obstarávateľa na základe mandátnej alebo inej obdobnej zmluvy uzavretej s objednávateľom),
* dodaný softvér rozmnožovať, meniť, prekladať, rekompilovať, reassemblovať a vracať do predchádzajúceho stavu,
* rozmnožovať, zostavovať alebo rozširovať produkty odvodené od dodaného softvéru,
* rozmnožovať, prekladať či meniť dokumentáciu s výnimkou jej použitia pre interné účely objednávateľa resp. účely, pre ktoré bol softvér dodaný.

**Čl. VIII.**

**Zmluvné sankcie**

1. V prípade omeškania so zaplatením faktúry je poskytovateľ oprávnený objednávateľovi fakturovať

sankciu vo výške 0,05% z dlžnej čiastky za každý deň omeškania.

2. Ak poskytovateľ nedodrží akýkoľvek termín plnenia dohodnutý v tejto zmluve alebo objednávke, uhradí objednávateľovi zmluvnú sankciu 0,5% z ceny predmetu dodávky za každý deň omeškania.

3. Zmluvné sankcie dohodnuté v tejto zmluve hradí povinná strana nezávisle na tom, či a v akej výške

vznikne druhej strane v tejto súvislosti škoda, ktorú je možné vymáhať samostatne.

**Čl. IX.**

**Práva a povinnosti zmluvných strán**

1. Poskytovateľ je povinný:

a) dodať predmet zmluvy objednávateľovi v požadovanom rozsahu, množstve, dohodnutom termíne

a v bezchybnom stave,

b) pri vykonávaní predmetu zmluvy postupovať s odbornou starostlivosťou, kvalitne a v súlade   
 s oprávnenými záujmami a potrebami objednávateľa,

c) odovzdať predmet zmluvy spracovaný tak, aby mohol byť objednávateľom použitý k účelu, pre

ktorý sa zhotovuje.

2. Objednávateľ je povinný:

a) v rámci svojich kompetencií poskytne pomoc pri získavaní potrebných podkladov a konzultácií

pre poskytnutie predmetu zmluvy.

**Čl. X.**

**Zodpovednosť za vady**

Poskytovateľ zodpovedá za kvalitu poskytnutého predmetu zmluvy a súčasne sa zaväzuje, že nebude

podávať informácie o predmete zmluvy tretím osobám. Objednávateľ si vyhradzuje právo odmietnuť prevziať predmet zmluvy v prípade ak zistí akékoľvek nedostatky pri plnení zmluvy.

**Čl. XI.**

**Doba platnosti zmluvy, zánik a odstúpenie od zmluvy**

1.Zmluva sa uzatvára na dobu určitú - 36 mesiacov od nadobudnutia účinnosti tejto zmluvy.

2. Zmluva môže zaniknúť:

a) uplynutím doby,

b) písomnou dohodou zmluvných strán,

c) písomným odstúpením od zmluvy.

3. Na odstúpenie od zmluvy sa vzťahujú ustanovenia § 344 - 351 Obchodného zákonníka v znení neskorších predpisov.

4. Odstúpenie od zmluvy je možné len pri podstatnom porušení zmluvy ktoroukoľvek zo zmluvných strán s výnimkou § 346 Obchodného zákonníka v znení neskorších predpisov.

5. Za podstatné porušenie zmluvy zmluvné strany považujú:

a) ak poskytovateľ nedodržiava kvalitu poskytovanej služby podľa platných technických noriem, všeobecne záväzných právnych predpisov a podľa podmienok určených touto zmluvou,

b) ak poskytovateľ služby nesplní akúkoľvek povinnosť vyplývajúcu pre neho z tejto zmluvy,

c) ak poskytovateľ služby v dôsledku svojej platobnej neschopnosti zastaví platby subdodávateľom alebo vstúpi do likvidácie,

d) ak objednávateľ neplní zmluvné záväzky a tým poskytovateľovi služby znemožňuje vykonávanie služieb (napr. neplatenie mesačných faktúr),

e) ak poskytovateľ bol vymazaný z registra partnerov verejného sektora.

6. Ostatné porušenie (nesplnenie) zmluvných povinností označujú zmluvné strany ako nepodstatné s oprávnením strany oprávnenej odstúpiť od zmluvy podľa §346 Obchodného zákonníka v znení neskorších predpisov.

7. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje. Odstúpenie je účinné dňom jeho doručenia druhej zmluvnej strane.

**XII.**

**Využitie subdodávateľov**

1. Poskytovateľ nesmie plnenie predmetu zmluvy ako celok odovzdať inému subjektu.

2. Zoznam subdodávateľov s uvedením mena a priezviska, obchodného mena alebo názvu, adresy pobytu alebo sídla, identifikačného čísla (IČO) alebo dátumu narodenia ak IČO nebolo pridelené, podielu zákazky formou subdodávky, ktorý má subdodávateľ realizovať, predmetu subdodávky - stručného opisu práce subdodávateľa, ako aj s uvedením mena, priezviska, dátumu narodenia, adresy pobytu osoby oprávnenej konať za subdodávateľa, bude prílohou č. 1 tejto zmluvy.

3. Každý subdodávateľ, ktorý má podľa §11 ods. 1 zákona č. 343/2015 Z. z. povinnosť zapisovať sa do registra partnerov verejného sektora, musí byť zapísaný v registri partnerov vereného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov, ak sa má podieľať na dodaní a splnení predmetu zmluvy. Splnenie podmienok stanovené zákonom č. 315/2016 Z. z. sa vzťahuje na subdodávateľa po celú dobu trvania zmluvy.

4. Poskytovateľ je povinný oznámiť objednávateľovi akúkoľvek zmenu údajov o subdodávateľoch najneskôr do 5 pracovných dní odkedy sa o zmene údajov dozvedel.

5. Pravidlá pre zmenu subdodávateľov a povinnosť poskytovateľa oznámiť zmenu subdodávateľa:

5.1 Poskytovateľ je povinný kupujúcemu predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má predávajúci v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zároveň musí byť uvedené zdôvodnenie zmeny subdodávateľa, v rozpočte vyznačené položky, ktoré bude realizovať.

5.2 Zmena subdodávateľa podlieha písomnému schváleniu Objednávateľom. Objednávateľ nevylučuje, že zmenou subdodávateľa môže dôjsť ku percentuálnej zmene podielu subdodávok.

6. Poskytovateľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na riadne plnenie predmetu zmluvy. Pri plnení predmetu zmluvy prostredníctvom subdodávateľov je poskytovateľ plne zodpovedný voči kupujúcemu za včasné a riadne splnenie predmetu zmluvy, akoby ho vykonával sám. Činnosť subdodávateľa/ľov sa posudzuje ako činnosť poskytovateľa vrátane zodpovednosti za prípadne vzniknutú škodu.

**Článok XIII.**

**Ochrana osobných údajov**

1. Zmluvné strany dodržiavajú pri spracúvaní osobných údajov ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“). Podľa tejto Zmluvy sa obe Zmluvné strany považujú za prevádzkovateľov vo vzťahu k osobným údajom kontaktných osôb a ďalších spolupracujúcich osôb uvedených v tejto Zmluve alebo potrebných na plnenie tejto Zmluvy.

2. Zmluvné strany spracúvajú tieto osobné údaje kontaktných osôb: meno, priezvisko, titul, e-mailová adresa, telefónne číslo, firemná adresa, pracovná pozícia/funkcia, podpis; Zmluvné strany prehlasujú, že majú právny základ na poskytnutie (prenos) osobných údajov a dotknutá osoba bola informovaná o poskytnutí osobných údajov druhej Zmluvnej strane. Vyhlásenie o spracúvaní osobných údajov obsahuje náležitosti vyžadované Nariadením resp. Zákonom.

3. Na základe žiadosti Zmluvnej strany sa zaväzuje druhá Zmluvná strana kedykoľvek preukázať poskytnutie informácií o spracúvaní osobných údajov vrátane prenosu osobných údajov v zmysle vyššie uvedených ustanovení.

**Čl. XIV.**

**Spoločné a záverečné ustanovenia**

1. Zmluvné strany sa dohodli na tom, že záväzkový vzťah vzniknutý na základe tejto zmluvy sa riadi ustanoveniami Obchodného zákonníka,  keďže ide o vzťah subjektov, ktorý spadá pod vzťahy uvedené v ustanovení § 261 Obchodného zákonníka a ostatnými všeobecne záväznými právnymi predpismi.

2. Túto zmluvu je možné meniť, dopĺňať alebo zrušiť len formou písomných očíslovaných dodatkov, ktoré budú podpísané oprávnenými zástupcami oboch zmluvných strán a v zmysle §18 ods. 1 a 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

3. Zmluva je vyhotovená v šiestich exemplároch, z ktorých po podpísaní obdrží objednávateľ štyri a poskytovateľ dve vyhotovenia.

4. Táto zmluva nadobúda platnosť dňom podpisu obidvomi zmluvnými stranami a účinnosť dňom nasledujúcim po dni jej zverejnenia na webovom sídle objednávateľa. Zmluvné strany berú na vedomie, že ak by nedošlo k zverejneniu tejto zmluvy v lehote do 3 mesiacov od jej uzavretia, platí, že k uzavretiu zmluvy nedošlo zo zákona.

5. Pred uplynutím doby podľa ods. 5 tohto článku môže zmluva zaniknúť písomnou dohodou zmluvných strán, písomným odstúpením od zmluvy, alebo písomnou výpoveďou jednej zo zmluvných strán.

6. Zmluvné strany môžu odstúpiť od zmluvy v súlade s podmienkami ustanovenými v § 344 a nasl. zákona č. 513/1991 Zb. Obchodný zákonník v znení neskorších predpisov. Zmluvné strany sa dohodli, že akékoľvek porušenie zmluvných povinností poskytovateľom sa bude považovať za podstatné porušenie jeho zmluvnej povinnosti v zmysle ust. § 345 ods. 1 Obchodného zákonníka.

7. Zmluvu je možné vypovedať s jednomesačnou výpovednou dobou, a to aj bez udania dôvodu ktoroukoľvek zo zmluvných strán, pričom výpovedná doba začína plynúť prvým dňom kalendárneho mesiaca nasledujúceho po doručení výpovede druhej zmluvnej strane.

8. Poskytovateľ vyhlasuje, že súhlasí s podmienkami určenými objednávateľom v tejto zmluve.

9. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.

10.Neoddeliteľnou súčasťou tejto zmluvy je:

Príloha č.1: zoznam subdodávateľov

V .............., dňa ....................... V Nitre, dňa .............................

–––––––––––––––––––––––––– ––––––––––––––––––––––––––

***Za poskytovateľa******Za objednávateľa***

*doc. Ing. Milan Belica, PhD.*

*predseda*

*Nitrianskeho samosprávneho kraja*

Príloha č.1 - Zoznam subdodávateľov

**Zoznam subdodávateľov**

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia** **osoby oprávnenej konať za subdodávateľa** | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Podiel subdodávky v %** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |